CELEX: 62019TN0730
Language: mt
Date: 2019-10-25 00:00:00
Title: Kawża T-730/19: Rikors ippreżentat fil-25 ta’ Ottubru 2019 – PNB Banka et vs BĊE

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/35
            
         
      Rikors ippreżentat fil-25 ta’ Ottubru 2019 – PNB Banka et vs BĊE
      (Kawża T-730/19)
      (2020/C 27/44)
      Lingwa tal-kawża: l-Ingliż
      
         Partijiet
      
      
         Rikorrenti: PNB Banka AS (Riga, il-Latvja) and 10 other applicants (rappreżentant: O. Behrends, lawyer)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Bank Ċentrali Ewropew tal-15 ta’ Awwissu 2015 li l-Bank X qiegħed ifalli jew qiegħed f’riskju li jfalli;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tlettax-il motiv.
      
                  1.
               
               
                  L-ewwel motiv ibbażat fuq in-nuqqas ta’ kompetenza tal-BĊE sabiex jadotta d-deċiżjoni kkontestata.
               
            
                  2.
               
               
                  It-tieni motiv ibbażat fuq il-fatt li d-deċiżjoni kkontestata hija tip ta’ deċiżjoni mhux permissibbli.
               
            
                  3.
               
               
                  It-tielet motiv ibbażat fuq il-fatt li kien hemm żnaturament tal-fatti u ksur tal-obbligu tiegħu ta’ evalwazzjoni imparzjali u oġġettiva tal-fatti rilevanti kollha min-naħa tal-BĊE.
               
            
                  4.
               
               
                  Ir-raba’ motiv ibbażat fuq il-fatt li d-deċiżjoni kkontestata hija vvizzjata minn żbalji proċedurali sa fejn hija bbażata fuq spezzjoni fuq il-post illegali.
               
            
                  5.
               
               
                  Il-ħames motiv ibbażat fuq l-allegat ksur tal-prinċipju ta’ proporzjonalità tad-deċiżjoni kkontestata.
               
            
                  6.
               
               
                  Is-sitt motiv, ibbażat fuq l-allegat nuqqas ta’ espożizzjoni xierqa tal-motivi tad-deċiżjoni kkontestata.
               
            
                  7.
               
               
                  Is-seba’ motiv, ibbażat fuq l-allegat ksur tad-dritt għal smigħ tar-rikorrenti tad-deċiżjoni kkontestata.
               
            
                  8.
               
               
                  It-tmien motiv, ibbażat fuq il-fatt li d-deċiżjoni kkontestata hija bbażata fuq l-oppożizzjoni illegali tal-BĊE għall-akkwist tal-Bank X.
               
            
                  9.
               
               
                  Id-disa’ motiv, ibbażat fuq il-fatt li d-deċiżjoni kkontestata tikser il-priċipju ta’ ugwaljanza fit-trattament.
               
            
                  10.
               
               
                  L-għaxar motiv ibbażat fuq il-fatt li d-deċiżjoni kkontestata tikser il-prinċipji ta’ ċertezza legali u aspettattivi leġittimi.
               
            
                  11.
               
               
                  Il-ħdax-il motiv ibbażat fuq il-fatt li d-deċiżjoni kkontestata tikser il-prinċipju ta’ nemo auditor.
               
            
                  12.
               
               
                  It-tnax-il motiv ibbażat fuq il-fatt li d-deċiżjoni kkontestata hija vvizzjata minn żbalji proċedurali peress li l-BĊE naqas milli jieħu miżuri xierqa sabiex tiġi eliminata l-influwenza ta’ uffiċjali li għandhom kunflitt ta’ interess.
               
            
                  13.
               
               
                  It-tlettax-il motiv ibbażat fuq il-fatt li l-BĊE wettaq użu ħażin ta’ poter.